கேள்வி: ரெம்பாவ் - வரலாறு என்பது என்ன?
பதில்: வரலாற்றுச் சான்றுகளின் படி, சுமத்திராவைச் சேர்ந்த மினாங்கபாவு மக்கள், 17-ஆம் நூற்றான்டில் இங்கு குடியேறினர். கிராமங்களைத் திறந்தனர். இங்குள்ள பூர்வீகப் பெண்களை மணந்தனர். மலாக்கா சுல்தானகத்தின் ஆட்சியின் போது, ​​ரெம்பாவ் அதன் ஆட்சிப் பகுதிகளில் ஒரு பகுதியாக இருந்ததாக நம்பப் படுகிறது. மினாங்கபாவு மக்கள் இந்தோனேசியாவின் மேற்கு சுமத்திராவில் உள்ள மினாங்கபாவு பெருநிலத்தைச் சேர்ந்தவர்கள்.
கேள்வி: ரெம்பாவ் - தாய்வழி மரபு கலாசாரம் பற்றி விளக்கவும்.
பதில்: இவர்களின் கலாசாரம் தாய்வழி மரபைச் சார்ந்தது (''Matrilineal'') பெண்களே ஒரு குடும்பத்தின் தலைவருக்குரிய தகுதியைப் பெறுகிறார்கள். சொத்து உடைமையும் நில உடைமையும் ஒரு தாயிடம் இருந்து ஒரு மகளிடம் போய்ச் சேர்கிறது. அதே சமயத்தில், அரசியல் சமய தொடர்பான காரியங்களுக்கு ஆண்கள் பொறுப்பு வகிக்கிறார்கள். இவர்களின் இத்தகைய கலாசார மரபை ''அடாட் பெர்பாத்தே'' (''Adat Perpatih'') என்று மலேசியாவில் அழைக்கிறார்கள். இந்தோனேசியாவில் ''லாரே புடி கானியாகோ'' ''(Lareh Bodi Caniago)'' என்று அழைக்கிறார்கள்.[http://www.indonesia-tourism.com/forum/showthread.php?1798-Everything-About-Minangkabau The name Minangkabau is thought to be a conjunction of two words, minang which referred to victorious and kabau or buffalo.]